**ОПИСАНИЕ НА ОБЩЕСТВЕНАТА ПОРЪЧКА. ТЕХНИЧЕСКИ СПЕЦИФИКАЦИИ.**

Комисията за финансов надзор (КФН), на основание чл. 20, ал. 2, т. 2 във връзка с раздел ІІ „Публично състезание”, част пета „Правила за възлагане на обществени поръчки на ниска стойност” от Закона за обществените поръчки (ЗОП) открива процедура за възлагане на обществена поръчка с предмет „ОСИГУРЯВАНЕ НА САМОЛЕТНИ БИЛЕТИ ЗА ПРЕВОЗ ПО ВЪЗДУХ НА ПЪТНИЦИ И БАГАЖ ПРИ СЛУЖЕБНИ ПЪТУВАНИЯ НА ЧЛЕНОВЕТЕ И СЛУЖИТЕЛИТЕ НА КОМИСИЯТА ЗА ФИНАНСОВ НАДЗОР ”.

**1. Описание на обществената поръчка.**

**Обект:** услуга по смисъла на чл. 3, ал. 1, т. 3 от Закона за обществените поръчки (ЗОП)

**Предмет:** Възлагането на обществената поръчка има за цел да осигури самолетни билети (бизнес и икономична класа) за превоз по въздух на пътници и багаж с авиопревозвач при служебни пътувания на членовете и служителите на Комисията за финансов надзор в страната и чужбина.

**2. Ред за възлагане.**

Обществената поръчка се възлага чрез публично състезание по смисъла на чл. 18, ал. 1, т. 12 от ЗОП.

**3. Място и срок за изпълнение на поръчката.**

*Място на изпълнение:* Самолетните билети се предоставят по електронен път, на посочени от възложителя електронни адреси. При необходимост (по искане от страна на възложителя или невъзможност за изпращане, или получаване по електронен път), поръчаните билети се доставят в административната сграда на Комисията за финансов надзор или на друго, посочено от възложителя място на територията на гр. София.

*Срок за изпълнение:* една година, считано от 12.05.2018 г. В случай че договорът за обществената поръчка се сключи след 12.05.2018 г., срокът за изпълнение е една година, считано от датата на подписване на договора.

(1)Възложителят има право на подновяване на дейността, съгласно чл. 21, ал. 1 от ЗОП.

(2) Подновяването по отношение на осигуряването на самолетни билети ще се извърши, в случай че до изтичане на 12-месечния период на предоставяне на услугата не е сключен договор за доставка на самолетни билети за следващия период. Подновяването е с обем – до достигане на прогнозната стойност по обществена поръчка - 170 000 лв.

(3) Правото за подновяване на услугата се счита за упражнено, след изрична писмена заявка от страна на Възложителя без изменение на настоящия договор.

(4) При подновяване на услугата са приложими всички останали условия от подписания договор.

**4. Срок на валидност на офертите.**

1. Срокът на валидност на офертите трябва да бъде не по-малък от 6 (шест) месеца, считано от крайния срок за получаване на оферти. Възложителят може да поиска от участниците да удължат срока на валидност на офертите си до сключване на договор.
2. Участник, който представи оферта с по-кратък срок на валидност от определения ще бъде отстранен от участие в процедурата за възлагане на настоящата обществена поръчка.
3. Участник, който откаже да удължи срока на валидност на офертата си след отправяне на покана от страна на Възложителя в определения в поканата срок, ще бъде отстранен от участие в процедурата за възлагане.

**5. Прогнозна стойност на поръчката. Финансиране. Начин на плащане.**

1. Прогнозна стойност: 170 000 *(сто и седемдесет хиляди)* лв. без ДДС.
2. Поръчката се финансира от бюджета на КФН.
3. Срок и начин на плащане при изпълнение на поръчката – в срок до 10 работни дни по банков път в лева след представяне на:

- оригинална фактура и/или протокол от изпълнителя ( чл. 10, ал. 5 от ЗКПО и чл. 113, ал. 3, т. 4 от ЗДДС );

- оригинал или копие от оригиналния самолетен билет, съдържащ задължително отрязък „агент купон“ или заверено копие от електронен самолетен билет;

- двустранно подписан приемателно-предавателен протокол за доставените документи.

**6. Техническа спецификация**

Настоящата обществена поръчка има за цел да осигури самолетни билети за превоз на пътници и багаж при служебни пътувания на членовете и служителите на Комисията за финансов надзор. Изпълнението на обществената поръчка следва да е съобразено с изискванията, посочени в техническата спецификация и добрите търговски практики в сектора на услугите, предмет на поръчката.

**Изисквания при изпълнение на обществената поръчка:**

1. Участник в обществената поръчка трябва да има възможност и готовност за резервиране и доставка на самолетни билети по всички заявени от Комисията за финансов надзор (възложител) дестинации в страната и чужбина.
2. Предлаганите от изпълнителя полети до съответните дестинации следва да са директни, а при невъзможност с минимален брой подходящи връзки и на възможно най-благоприятните цени на авиокомпаниите към датата на пътуването.
3. При извънредни обстоятелства, възникнали след закупуването на самолетен билет и/или по време на пътуването, касаещи командированото лице, по вина на самолетната компания, изпълняваща полета, или при влошени метеорологични условия, непозволяващи осъществяването на съответния полет, изпълнителят се задължава да уведоми незабавно възложителя и при необходимост да осигури билет със същата или с друга авиокомпания, като се съобрази с изискванията на възложителя.
4. Изпълнителят няма право да предлага варианти за полети на авиокомпании, които са включени в списъка на забранените авиокомпании, който се публикува на Интернет страницата на Европейския съюз - https://ec.europa.eu/transport/modes/air/safety/air-ban\_en
5. Изпълнителят следва да предоставя на възложителя информация и да осигурява самолетни билети, съобразени с всички валидни към датата на пътуването отстъпки на авиокомпаниите (при седмичен престой, „уикенд правило” или други), както и да предлага билети от съответната предпочитана класа при най-благоприятните условия.
6. Изпълнителят извършва онлайн резервации и издава билети от името на възложителя.
7. Изпълнителят се задължава при направено искане от Възложителя и дадено съгласие от авиопревозвачи да сключи споразумения в полза на Възложителя с авиокомпаниите – превозвачи, предоставящи бонусни програми, специални тарифи и облекчени условия, както и допълнителни преференции.
8. Изпълнителят доставя самолетните билети по електронен път на посочени от възложителя електронни адреси. При необходимост (по искане от страна на възложителя или невъзможност за изпращане или получаване на електронен билет, поръчаните билети се доставят на хартиен носител по начина и до местата, определени от възложителя за сметка на изпълнителя в рамките на до 6 часа.
9. Изпълнителят приема да отчита и натрупва точки (за пропътувани мили/километри) по авиационните бонусни програми на авиокомпаниите (Bulgaria Air, Miles&More, Flying Blue и др.) за всеки закупен самолетен билет.
10. При поискване от възложителя, изпълнителят ще изготвя и предоставя на възложителя фактура (инвойс) на английски език в срок до 24 часа от поискването й.
11. Възложителят изисква гарантиране на конфиденциалност относно извършваните пътувания (имена, дати, маршрути, превозвачи), бърза реакция след подаване на заявка и предлагане на най-подходящите и икономични варианти.
12. Изпълнителят се задължава да изпълнява стриктно допълнителните условия и услуги за поевтиняване или повишаване на качеството на услугата, които е предложил в техническото предложение към офертата си.
13. Изпълнителят осигурява на възложителя действащ телефон за денонощна връзка в празнични, почивни дни и при извънредни обстоятелства;
14. Изпълнителят се задължава да прави възможното за освобождаване от/или намаляване на евентуални санкции за възложителя (след издаден самолетен билет) в случай на:
* неосъществено пътуване по вина на възложителя;
* смяна на името на пътуващия;
* смяна на датите на пътуване;
* при извънредни обстоятелства, не по вина на възложителя.
1. Поръчката за осигуряване на самолетни билети за нуждите на възложителя следва да се изпълнява съгласно клаузите на договора, представляващ неразделна част от настоящата документация, условията на решението за откриване на процедурата и утвърдените с него обявление и документация за участие и офертата на изпълнителя.

**Начин на изпълнение на поръчката:**

1. Изпълнителят приема заявки за самолетни билети на посочена от него електронна поща. При временен проблем да бъдат получавани по този начин – на посочен телефон и/или факс.
2. Изпълнителят осигурява възможност за приемане и изпълнение на заявки по всяко време на денонощието, включително и при извънредни обстоятелства, в извънработно време, както и в почивни и в празнични дни на електронна поща и телефон или и-мейл адрес.
3. При получена заявка за резервация на самолетен билет Изпълнителят предоставя отговор на Възложителя в срок до 45 (четиридесет и пет) минути, съдържащ всички варианти за реализиране на пътуването (директни и такива с подходящи връзки), отговарящи на изискванията на възложителя, но не по-малко от три *(освен когато няма толкова полети*), като подробно посочва: авиокомпания, маршрут, часове, престой, цена, срок за издаване, брой и размер на багажа и други. Предлаганите в отговорите цени на билети не трябва да са по-високи от цените за всеки конкретен полет, които се обявяват от съответния превозвач за резервация през електронната му страница. В направените предложения следва да се съдържат и предложения за редовни директни полети, освен ако такива не се извършват. „Редовни полети“ или "Редовна въздушна линия" е поредица от полети, всеки от които притежава следните характеристики:

а) извършва се с въздухоплавателно средство, с което се превозват пътници, товари и/или поща срещу възнаграждение, като пътник може да закупи свободно от въздушния превозвач или от негов упълномощен представител билет за всеки полет;

б) обслужва превозите между две или повече летища в съответствие с обявено разписание или чрез полети, които са с такава честота, че представляват установима систематична серия.

Изпълнителят предоставя информация за визовите изисквания на държавата, до която се извършва пътуването *(при наличие на такива)*.

1. При поискване от възложителя, изпълнителят предоставя информация и съответно закупува билети и от нискотарифни авиокомпании.
2. Срокът за изпълнение на заявката, включително и предоставянето на билета в електронен вид е до 45 (четиридесет и пет) минути, считано от потвърждаване на заявката, а при възникване на извънредни обстоятелства до 30 (тридесет) минути от потвърждаване на заявката от служител на дирекция „Връзки с обществеността и протокол” (ВОП). Възложителят, чрез служител от дирекция ВОП определя кога има извънредни обстоятелства. При необходимост или когато Възложителят поиска билетите на хартиен носител, те се доставят в рамките на до 6 часа на място, посочено от Възложителя.
3. Срокът на валидност на предложените условия и цени на самолетни билети, след направената заявка, не може да бъде по-кратък от 24 /двадесет и четири/ часа.
4. За реализирането на всяка една доставка на самолетен билет, представител на Изпълнителя предоставя протокол, който се подписва от служител от дирекция „Връзки с обществеността и протокол” на КФН, и в който се отразяват обстоятелствата, свързани със спазване на сроковете във връзка с отговора и доставката на билета.
5. Документацията, свързана с продажбите се доставя на адреса на Комисията за финансов надзор или на друго място на територията на гр. София, изискано от възложителя.
6. Изпълнителят се задължава да оформя надлежно документацията, свързана с осъществяването, отчитането и заплащането на самолетните билети, в пълно съответствие с изискванията на възложителя. Доставката на фактурите се осъществява на адреса на възложителя в 7 - дневен срок, след издаването на билета, за което се подписва предавателно-приемателен протокол. Ежемесечно, до 10-то число на следващия месец изпълнителят представя на възложителя BSP разпечатка от разплащане с авиокомпаниите на самолетните билети, издадени за възложителя и дневник за извършените по договора за обществената поръчка продажби на самолетни билети. Към датата на изтичане на договора се представя обобщен дневник с всички продажби за периода на договора.

#### критерии за подбор

* 1. **Годност (правоспособност) за упражняване на професионална дейност:**

Участниците в процедурата трябва да са вписани в Регистъра на туроператорите и туристическите агенти – част от Националния туристически регистър, в съответствие с чл. 61, ал. 3 от Закона за туризма. В съответствие с текста на § 4, ал. 1 от Преходните и заключителните разпоредби на Закона за туризма, възложителят ще приема и регистрацията на туроператори и/или туристически агенти, извършена по отменения Закон за туризма. За чуждестранните участници – да имат право да правят резервации и издават или да продават самолетни билети и да са вписани в аналогичен регистър (ако е приложимо), съгласно законодателството на държавата, в която са установени.

При подаване на офертата участникът декларира съответствието си с критерия за подбор чрез попълване на: Част IV: „Критерии за подбор“, Раздел А „Годност“ от Единен европейски документ за обществени поръчки (ЕЕДОП). На съответното място участникът посочва данни за номер, дата и издател на документа за регистрация/вписване, както и данни за какъв вид дейност е регистриран/вписан (туроператорска, туристическа агентска дейност, туроператорска и туристическа агентска дейност). Чуждестранните лица посочват и данни за документа, удостоверяващ правото им да извършват съответната туристическа дейност съгласно законодателството на държавата, в която са установени, или се позовават на нормативния акт и съответното правно основание, по силата на което имат право да извършват дейността. При поискване от страна на Възложителя в случаите по чл. 67, ал. 5 от ЗОП, както и при условията на чл. 67, ал. 6 от ЗОП, изискването се доказва с копие на документи за валидна регистрация/вписване, издадени от компетентния орган и удостоверяващи право за извършване на съответната дейност, ако е приложимо.

* 1. **Икономическо и финансово състояние**

Участниците следва да имат валидна задължителна застраховка „Отговорност на туроператора“ по чл. 97, ал. 1 от Закона за туризма. За чуждестранни лица – еквивалентна валидна застраховка, покриваща отговорността за причинени вреди вследствие на неразплащане със своите контрагенти, включително при неплатежоспособност и несъстоятелност. През срока на изпълнение на договора следва да се поддържа валидна застраховка.

При подаване на офертата участникът декларира съответствието си с критерия за подбор чрез попълване на: Част IV: „*Критерии за подбор*“, Раздел Б „*Икономическо и финансово състояние*“ от Единен европейски документ за обществени поръчки (ЕЕДОП), т. 5 като предоставя информация относно: документа (номера, датата на издаване и издателя на застрахователната полица); застрахованото лице; предмет на застраховката (застрахователно покритие); срок на валидност на застраховката; лимит на отговорност (застрахователна сума) и валута, съгласно Наредбата за условията и реда за сключване на договор за задължителна застраховка „Отговорност на туроператора“.

*Документи за доказване:*

Заверен или оригинален документ за валидна застраховка „Отговорност на туроператора“ или еквивалентен, удостоверяващ съответствието с поставения критерий за подбор, издадени от застрахователя, удостоверяващ наличието на договор с участника за задължителна застраховка, съдържащ реквизитите съгласно чл. 101 от Закона за туризма, а за чуждестранни лица – еквивалент.

* 1. **Технически и професионални способности**
		1. През последните три години, считано от датата на подаване на офертата участникът трябва да е изпълнил успешно минимум една дейност, идентична или сходна с предмета и обема на настоящата поръчка.
* Под дейност, идентична или сходна с предмета на настоящата поръчка следва да се разбира резервиране, издаване и продажба на самолетни билети за превоз по въздух на пътници.
* Под дейност, идентична или сходна с обема на настоящата поръчка следва да се разбира осигуряване/продажба на минимум 100 самолетни билети за превоз по въздух на пътници.
* Под „изпълнил” се разбират такива дейности, които са приключили успешно до датата на подаване на офертата.

 Участникът следва да предостави информацията в Част IV *Критерии за подбор*, Раздел В *„Технически и професионални способности“,* т. 1б) от ЕЕДОП, като предостави информация относно: дейности, които са изпълнени от него и които са идентични или сходни с предмета и обема на поръчката - в колона „Описание“ - брой/количество самолетни билети; дестинации – за страната и/или чужбина; предмет на осигурения превоз – пътници и/или багаж); в колона „възнаграждение“ размер на изплатена сума за изпълнената от участника дейност; в колона „Дати“ - дата, на която дейността е изпълнена; в колона „Получатели“- наименование на получателя и телефон за контакт (при наличие на такава информация).

 *Документи за доказване:*

Списък на дейностите, които са идентични или сходни с предмета на обществената поръчка, изпълнени от участника през последните три години, считано от датата на подаване на офертите. Списъкът следва да съдържа описание на дейностите, стойностите, датите и получателите, заедно с доказателство за извършената доставка и/или услуга.

Доказателствата могат да бъдат под формата на протоколи, референции и др. документи, издадени от получателя на доставката/услугата, или чрез посочване на публичен регистър, в който е публикувана тази информация.

* + 1. Участникът следва да е член или да има акредитация в Международната асоциация за въздушен транспорт IATA или еквивалентно.

 Участникът декларира членството си в Част IV Критерии за подбор, Раздел В *„Технически и професионални способности“*, т. 4 от ЕЕДОП.

*Документи за доказване:*

Изискването се доказва със заверено/и копие/я от документ/и, удостоверяващ/и членството или акредитацията, валидни към датата на подаване на офертата.

* + 1. Участникът следва да има оторизация за работа със системата BSP (Billing Settlement Plan) или еквивалентна и да е оторизиран/да има право да издава самолетни билети за страната и чужбина, както и да издава самолетни билети на всички авиокомпании, извършващи директни полети от България до Брюксел, Франкфурт, Париж, Амстердам, Мадрид, Берлин и Рим и обратно.

Участникът следва да предостави информация за оторизацията в Част IV *Критерии за подбор*, Раздел В *„Технически и професионални способности“*, т. 4 от ЕЕДОП, като опише съответните авиокомпании, за които има оторизация.

*Документи за доказване:* Поставеното изискване се доказва с разпечатка от BSP линк или друг документ, удостоверяващ валидна оторизация за работа в системата и оторизация да се издават самолетни билети на всички авиокомпании, извършващи директни полети от България до Брюксел, Франкфурт, Париж, Амстердам, Мадрид, Берлин и Рим и обратно..

* + 1. Участникът трябва да има право да резервира и издава/продава самолетни билети чрез глобална резервационна система („Амадеус” /Amadeus/, „Галилео” /Galileo/, „Уърлдспан” /Worldspan/, „Сейбър” /Sabre/ или еквивалентно).

Участникът следва да декларира, че е оторизиран за работа със съответната система в част IV *Критерии за подбор*, Раздел В *„Технически и професионални способности“*, т. 4 от ЕЕДОП.

*Документи за доказване:* Поставеното изискване се доказва с представяне на заверено копие на документ, доказващ правото на участника да резервира, издава и продава самолетни билети чрез глобална резервационна система.

* + 1. Участникът трябва да разполага с минимум три резервационни станции (терминали) за резервиране и/или издаване на самолетни билети.

Участникът следва да предостави информация за съответните терминали в част IV *Критерии за подбор*, Раздел В *„Технически и професионални способности“*, т. 9 от ЕЕДОП.

*Документи за доказване:* Списък на съответните технически средства.

* + 1. Участникът следва да разполага с персонал с професионална компетентност за изпълнение на поръчката - минимум две лица, осъществяващи функции по продажба на самолетни билети, които следва да отговарят на следните изисквания:
* да притежават сертификат, удостоверяващ ИАТА квалификация - IATA (International Air Transport Association);
* да имат двугодишен опит като агент по продажба на самолетни билети.

В Част IV, Раздел В *„Технически и професионални способности“*, т. 6 от ЕЕДОП участникът следва да предостави за всяко лице от предложения екип информацията, необходима да се установи съответствие с изискванията, поставени от Възложителя. В този раздел участникът следва да представи следната информация:

1. имена на лицето, което ще извършва функции по продажба на самолетни билети;

2. данни за притежавания сертификат - вид на сертификата, номер и дата на издаване ако е приложимо;

3. професионален опит – посочват се годините опит като агент по продажба на самолетни билети.

*Документи за доказване:* Поставеното изискване се доказва с документи по чл. 64, ал. 1, т. 6 от ЗОП – списък на персонала, който ще изпълнява поръчката, съдържащ имената, данни за сертификата и опита на лицата.

* 1. **Критерии за подбор при участие на обединения и подизпълнители.**
		1. При участие на обединения, които не са юридически лица, съответствието с критериите за подбор се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
		2. Подизпълнителите *(ако участникът е посочил, че ще ползва такива)* трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
	2. **Ползване на капацитета на трети лица и подизпълнители**
		1. Участниците могат да се позоват на капацитета на трети лица при условията на чл. 65 от ЗОП и независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
		2. Когато участникът се позовава на капацитета на трети лица, посочва това в Част II *Информация за икономическия оператор*, Раздел В *Информация относно използването на капацитета на други субекти* от ЕЕДОП и попълва приложимите полета от Част IV *Критерии за подбор* от ЕЕДОП. Участникът трябва да може да докаже, че ще разполага с техните ресурси, като представи документи за поетите от третите лица задължения.
		3. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
		4. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част IV *Критерии за подбор*, Раздел В *Технически и професионални способности*, т. 10 от ЕЕДОП.
		5. Участниците трябва да представят доказателство за поетите от подизпълнителите задължения.
	3. **Деклариране на лично състояние и съответствие с критериите за подбор**
		1. Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от Възложителя и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.
		2. Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се предоставя отделен ЕЕДОП, който съдържа информацията по чл. 67, ал. 1 от ЗОП.
		3. Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се попълва в отделен ЕЕДОП за всяко лице или за някои от лицата.
		4. В случаите по предходната точка, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
		5. Възложителят може да изиска по всяко време от участниците доказателства във връзка със заявените от тях в ЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.
	4. **Допълнителна информация**
		1. В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, се подава отделен ЕЕДОП за всеки един участник в обединението, като в част II, Раздел А се посочва съответната информация за останалите участници в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай че обединението не е регистрирано, участникът следва да извърши регистрацията по БУЛСТАТ преди подписване на договора за възлагане на настоящата обществена поръчка.
		2. В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка.

***Когато техническите спецификации, свързани с изпълнението на поръчката съдържат конкретен модел, източник или специфичен процес, който характеризира продуктите или услугите, търговска марка, патент, тип или конкретен произход или производство, възложителят приема и еквивалентни такива.***

***Възложителят приема всякакви подходящи доказателства за съответствие, при условие че участникът докаже, че доставката и/или услугата отговаря на изискванията на възложителя.***